Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 317/14/5507	Námestovo, 17.9.2014
EEČ : 2-41-129-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Námestovo
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	ktorého sa dopustil na tom skutkovom základe, že v Tvrdošíne a všade tam kde sa zdržiaval v období od 01. 08. 2013 do 16.04.2014 aj napriek zákonnej povinnosti vyživovať svoje dieťa, ktorá  mu ako rodičovi vyplýva zo Zákona o rodine v platnom znení, a ktorej rozsah bol určený rozsudkom Okresného súdu Námestovo sp. zn. 3P 71/2012-44 zo dňa 14. 02. 2013, právoplatným dňa 19. 03. 2013, prispievať na svojho syna XXXXX nar.XXXXX sumou 100,- € mesačne vždy do každého 15. dňa kalendárneho mesiaca vopred k rukám oprávnenej  XXXXX, nar.XXXXX, si okrem mesiaca marec 2014 kedy uhradil výživné vo výške 250,- €, túto svoju vyživovaciu povinnosť neplnil, v dôsledku čoho oprávnená požiadala Úrad práce sociálnych vecí a rodiny v Námestove o vyplácanie náhradného výživného, ktoré jej bolo priznané rozhodnutím NO3/OPHN/SOC/2014/28248-0002 zo dňa 14.03. 2014 priznané, v dôsledku čoho mu vznikol dlh na výživnom vo výške 1.000,- €, a takto konal aj napriek tomu, že mal príjem, 

lebo zanikla trestnosť činu

Odôvodnenie:
	Vyšetrovateľka Okresného riaditeľstva PZ v Dolnom Kubíne, Odboru kriminálnej polície v Dolnom Kubíne pod ČVS: ORP-305/1-VYS-DK-2014 vykonávala vyšetrovanie vo vyššei uvedenej trestnej veci obvineného XXXXX pre prečin zanedbania povinnej výživy podľa § 207 ods. 1 Trestného zákona. Po skončení vyšetrovania predložila na tunajšiu prokuratúru spisový materiál spolu s návrhom na konečné rozhodnutie. 
Preskúmaním predloženého spisového materiálu som dospela k záveru, že dokazovanie bolo vykonané v náležitom rozsahu a v súlade so zákonom, pričom výsledky skráteného vyšetrovania odôvodňujú zastavenie trestného stíhania podľa § 215 odsek  1 písmeno  h/ Trestného poriadku z dôvodu účinnej ľútosti podľa § 86 písmeno a/ Trestného zákona. 

	V rámci prípravného konania bol vypočutý obvinený XXXXX, svedkyňa XXXXX, XXXXX a boli zabezpečené listinné dôkazy.
	Obvinený vo svojom výsluchu v prípravnom konaní zo dňa 23.07.2014 v podstate priznal spáchanie skutku, uviedol, že výživné platil až do júna 2013 a následne XXXXX spolu so synom odišla na východné slovensko a obvinený nevedel kam má posielať peniaze, sama mu povedala aby na dieťa zabudol a nekontaktoval ich. Keď sa mu však následne s odstupom čsu ozvala hneď jej poslal 250,- € a potom ešte 150,- €. Zároveň uviedol uviedla, že sa pokúsi je zbytok peňazí doplatiť.
	Svedkyňa XXXXX vo výpovedi zo dňa 14. 05. 2014 uviedla, že obvinený jej nezaplatil za mesiac za mesiace august 2013, september 2013, október 2013, november 2013, december 2013, január 2014, február 2014, až v mesiaci marec 2014 jej zaplatil 250,-€ a následne 02. 05. 2014 jej poslal poštovou poukážkou 150,-€.
	V ďalšej výpovedi zo dňa 04. 08. 2014 uviedla, že dňa 01. 08. 2014 dostala od matky obvineného sumu 600,-€ a dlh považuje za vyrovnaný. Zároveň uviedla, že jej syn počas neplnenia si vyživovacej povinnosti obvineným, núdzou netrpel. 

	Prečinu zanedbania povinnej výživy podľa § 207 odsek  1 Trestného  zákona sa dopustí ten, kto  najmenej tri mesiace v období dvoch  rokov neplní, čo aj z nedbanlivosti, povinnosť vyživovať alebo zaopatrovať iného. 

	Podľa § 86 písmeno  a/  Trestného zákona  trestnosť zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Ako vyplynulo z výpovede oprávnenej XXXXX a dokladov o úhradách zažurnalizovaných vo vyšetrovacom spise, obvinený uhradil za stíhané obdobie dlh na výživnom v plnej výške, v dôsledku čoho došlo k zániku trestnosti prečinu zanedbania povinnej výživy podľa § 207 Trestného zákona z dôvodu účinnej ľútosti podľa § 86 písmeno  a/  Trestného zákona. 

	Predmetom vyšetrovania bola tiež skutočnosť, či zanedbanie povinnej výživy nemalo  trvalo nepriaznivé následky, t. z. následky, ktoré nemožno napraviť alebo odstrániť dodatočným splnením vyživovacej povinnosti. 

	Vzhľadom k tomu, že vyšetrovaním bolo zistené,  že u maloletého nedošlo k trvalo nepriaznivým následkom v dôsledku neplnenia si vyživovacej povinnosti obvineným a obvinený si dodatočne splnil vyživovaciu povinnosť, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Hozáková
prokurátorka